Решение на Съда (осми състав) от 4 юни 2009 г. — Комисия/Финландия
(Дело C‑144/08)
„Неизпълнение на задължения от държава членка — Директива 83/182/ЕИО — Освобождаване от данъчно облагане — Временен внос на превозни средства — Обичайно местоживеене“
1.                     Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 29)
2.                     Актове на институциите — Директиви — Изпълнение от държавите членки — Недостатъчност на обикновени административни практики (член 249, трета алинея ЕО) (вж. точка 32)
3.                     Данъчни разпоредби — Хармонизиране на законодателствата — Освобождаване от данъчно облагане в областта на временния внос на превозни средства (член 7, параграф 1 от Директива 83/182 на Съвета) (вж. точка 35)
Предмет
Неизпълнение на задължения от държава членка — Нарушение на член 7, параграф 1 от Директива 83/182/ЕИО на Съвета от 28 март 1983 година за освобождаване от данъчно облагане в Общността при временен внос на някои превозни средства от една държава членка в друга (ОВ L 105, стр. 59; Специално издание на български език, глава 9, том 1, стр. 66) — Непълно определение на обичайното местоживеене за целите на установяването на евентуално право на освобождаване
Диспозитив
1)
Като е използвала непълно определение на обичайното местоживеене за целите на евентуалното установяване на правото на освобождаване от данъчно облагане при временен внос на превозни средства, Република Финландия не е изпълнила задълженията си по член 7, параграф 1 от Директива 83/182/ЕИО на Съвета от 28 март 1983 година за освобождаване от данъчно облагане в Общността при временен внос на някои превозни средства от една държава членка в друга.
2)
Осъжда Република Финландия да заплати съдебните разноски.